paragraph_text: Popularizirani fado u 20. stoljeću je obično izvodio pjevač gitarist, ili solo pjevač uz pratnju akustične gitare ili jedinstvene portuglaske gitare s dvanaest žica (guitarra), dok moderniji fado izvode pjevač uz pratnju gitarskog kvarteta, sve do orkestara. Fado se profesionalno izvodi u koncertnim dvoranama ili malenim „fado tavernama” (na slikama lijevo), ali ga izvode i mnogi amateri u brojnim zavičajnim udrugama u mnogim starim četvrtima Lisabona. Neformalno učenje u tradicionalnim prostorijama izvode stariji, cijenjeni umjetnici, koji obično pripadaju obiteljima s dugom tradicijom prijenosa fada s koljena na koljeno. Širenje fada putem iseljavanja i krugova „world glazbe” je postiglo učvrščivanje fada kao nacionalnog simbola Portugala, što je opet dovelo do međukulturalne razmjene i obogaćivanje fada s drugim tradicijskim glazbama.